Fredrikstad fortsatt i fare for nedrykk
Samtidig sjokkerte Nest-Sotra med 2-1-seier over Brann. Nettopp Fredrikstad og Nest-Sotra møtes i siste serierunde om ei uke. Det er to poeng ned fra Fredrikstad på 9. plass til Follo på nedrykksplass. Hønefoss har rykket ned etter tapet for Kristiansund. De andre lagene har fortsatt noe å kjempe for. Fredrikstad ledet 2-1, men mål av Kristoffer Stephensen og Joachim Soltvedt gjorde at Åsane gikk i ledelsen 3-2. Innbytter Håvard Åsheim klarte imidlertid å skape balanse til 3-3 med en praktscoring etter 85 minutter. Fredrikstad var dødelig effektive og hadde nesten like mange mål som sjanser. – Det var utrolig viktig, sier Åsheim om målet sitt. – Alt i alt er det greit med ett poeng, sa han til TV2 etter matchen. Fredrikstad har ikke vunnet på fire kamper, og står fortsatt i fare for å rykke ned. Martin Ueland sendte Åsane i ledelse 1-0 i 1.omgang, men Fredrikstad kom tilbake og scoret ved både Tim Andre Nilsen og Henrik Kjelsrud Johansen til 2-1-ledelse tidlig i 2.omgang. Arne Erlandsen kom inn for å redde Fredrikstad, og lenge så det ut til at jobben ville bli greit ordnet. Men laget som av mange før sesongen ble tippet på øvre halvdel av tabellen, står fortsatt i fare for å degradering. – Det er et ran, sa Åsanes Joachim Soltvedt til TV2 etterpå. – Det er utrolig at vi ikke vinner denne kampen. Piotr Lecijewski var god for Brann, men keeperen kunne ikke hindre tap mot lillebror Nest-Sotra. Max Jakob Björsvik og Johnny Furdal scoret før Fredrik Haugen reduserte for Brann på overtid. Levanger vant 2-1 borte mot Follo og ligger dermed over streken - mens Follo nå er på nedrykksplass. Slik ser nedrykksdramet ut før siste runde (fire lag rykker ned): Åsane 34 poeng. Strømmen 34 poeng. Fredrikstad 34 poeng. Levanger 33 poeng. Bryne 33 poeng. Follo 32 poeng. Bærum 31 poeng. Nest-Sotra 30 poeng. Hønefoss 27 poeng. Siste serierunde går søndag kl. 13.00: Brann – Hødd, Bryne – Bærum, Fredrikstad – Nest-Sotra, Hønefoss – Åsane, Jerv – Follo, Levanger – Sogndal, Sandnes Ulf – Ranheim, Strømmen – Kristiansund.
(Åsane-Fredrikstad 3-3 og Nest-Sotra-Brann 2-1) Aristokraten Fredrikstad er fortsatt i fare for å rykke ned til nivå tre, men innbytter Håvard Åsheim (20) reddet 3-3 mot Åsane søndag.